Subject: [lojban] Re: RFC on translation; Little Things

From: Jordan DeLong <[email-masked]>
Date: Thu, 17 Oct 2002 20:15:56 -0500

On Thu, Oct 17, 2002 at 11:24:59PM +0000, Jorge Llambias wrote:
> melbi xe fanva doi djorden i frili fa le nu tcidu i di'e pinka
> so'omei

ki'e

> >.i clira ca le djedi fa lenu le tcima cu binxo gi'e lei snime cu
> >runme gi'e toljinsa djacu binxo
> 
> i pe'i le tcima cu cenba i ty na binxo na'e bo ty

.ie .i .ai galfi

> i ji'a do pilno zo gi'e lo nu na gendra

.ua .i mi ka'e galfi fi zo ge jo'u zo gi .iku'i milxe cizra .i lo'u ije
le'u cu galfi le smuni .i .oiru'e na djuno .i caku zo ge jo'u zo gi .iku'i
cumki fa lonu galfi ji'a

> >.i lei linji pe ri mo'ini'a sakli
> >terka'a le cmalu je galtu be tai le'e janco be'o canko poi se crane
> >fi le trixyfoi
> 
> i ma crane le canko le trixyfoi i pe'i le trixyfoi cu crane le canko
> le bartu be le zdani

.i na jimpe ledu'u makau te frica .i mi ju'oru'e jinvi ledu'u le te
crane cu xusra ledu'u makau smuni tu'a lu le crane li'u .i piso'o lei
blaci cu crane fi le trixyfoi to lu le bartu be le zdani li'u toi .e
le nenri be le zdani .i pe'ipei

> >.i lu mi gleki lenu do cliva .i mi gleki lenu do cliva sei ko'e
> >cusku .i xu do tirna li'u
> 
> i e'u lu je'e pei li'u basti lu xu do tirna li'u

.ie zmadu .i .ai glafi

> >.i lu do malpre bersa
> 
> i pe'i zo bersa cizra i xu ko'a bersa ko'e

.i na go'i .i ko'a speni ru'a ko'e .i tcaci fa ledu'u maltavla
fi le mamta be da va'o lenu fengu da .iji'a mi cusku zo bersa
mu'i leza'i ciski ledu'u ko'a nakni to bau la gliban. le sumti
cu tai stidi toi .iku'i na djuno

.i xu do stidi ma

> >.ibaku ko'a barkla fu le zutku'a
> 
> i zo fi xu

.i na go'i .i le jvoste cu xusra ledu'u la'e
lu ko'a klama fi ko'e noi se bartu ku'o ko'o ko'i
nu'i ga va'o zo ko'u fe ko'u nu'u gi fe da noi bartu li'u
cu smuni

> >.i le cifnu goi ko'i puco'a klaku .ije ko'e vimcu le cifybu'u le
> >ko'i ru'u stedu
> 
> i le ru'u stedu na du le sruri be le stedu i simsa le stedu
> poi sruri da

.i je'e drani .i .ai cikre

> >.i ko'a catke ko'e fa'a le bitmu baku gi'e troci lenu daspo le se
> >la'arjai be ko'e
> 
> i pe'i ko'e la'arjai le cifno i xu ko'a troci le nu daspo le cifno

.oi mi xlali fanva .i cumki fa ledu'u za'u tai srera cu co'e .i
ko'a na ba'e troci lenu daspo le cifnu .i troci lenu cpacu po'o
to ku'i le jalge cu xlali toi

.ai cikre .i ki'e

mu'o
-- 
Jordan DeLong - [email-masked]
lu zo'o loi censa bakni cu terzba le zaltapla poi xagrai li'u
sei la mark. tuen. cusku